TACC บวกแรง 4% นิวไฮรอบ 3 เดือน ลุ้นกำไรปีนี้โตแตะ 207 ลบ. แนะซื้อเป้า 10 บาท
TACC บวกแรง 4% นิวไฮรอบ 3 เดือน โดย ณ เวลา 12.06 น. อยู่ที่ระดับ 7.50 บาท บวก 0.30 บาท ลุ้นกำไรปีนี้โตแตะ 207 ลบ. แนะซื้อเป้า 10 บาท
TACC บวกแรง 4% นิวไฮรอบ 3 เดือน โดย ณ เวลา 12.06 น. อยู่ที่ระดับ 7.50 บาท บวก 0.30 บาท ลุ้นกำไรปีนี้โตแตะ 207 ลบ. แนะซื้อเป้า 10 บาท
23 ส.ค. 2564

ผู้สื่อข่าวรายงานว่า วันนี้(23 ส.ค.64) ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 12.06 น. อยู่ที่ระดับ 7.50 บาท บวก 0.30 บาท หรือ 4.17% ด้วยมูลค่าซื้อขาย 89.46 ล้านบาท บวกแรงในรอบ 3 เดือน โดยเทียบตั้งแต่หุ้นยืนที่ระดับ 7.50 บาท เมื่อวันที่  24 เ.มย.2564

บล.เคทีบีเอสที  ระบุในบทวิเคราะห์ว่า TACC แนะนำ “ซื้อ” ราคาเป้าหมาย 10.00 บาท  (อิง2021E PER เดิมที่ 30x เทียบเท่า 5-year average PER) TACC รายงานกำไรสุทธิไตรมาส 2/2564 ที่ 54 ล้านบาท (+14% เทียบช่วงเดียวกันของปีก่อน, +17% เทียบไตรมาสก่อนหน้า) ซึ่งเป็นไปตามตลาดคาดจากรายได้ที่เติบโตตามการขยายสาขาของ 7-11 โดยมีรายได้รวมที่ 352 ล้ านบาท (+9% เทียบช่วงเดียวกันของปีก่อน, +8% เทียบไตรมาสก่อนหน้า) และที่สำคัญบริษัทยังคงสามารถทำ gross profit margin ด้วยสถิติสูงสุดใหม่ที่ 38.9% (1Q21 = 35.9%, 2Q20 = 34.2%)เป็นผลจากการปรับเปลี่ยน product เพื่อให้สอดคล้องกับสถานการณ์COVID-19
ทั้งนี้ได้ปรับกำไรสุทธิปี 23564 ลง -14% เป็ น 207 ล้านบาท (+8% เทียบช่วงเดียวกันของปีก่อน) เพื่อสะท้อนรายได้ต่อสาขาของ 7-11 ที่ลดลงจากมาตรการ lockdown ตั้งแต่เดือน ก.ค.21 โดยปรับรายได้ลง -8% ขณะที่ปรับ Gross profit margin (GPM) เพิ่มขึ้นเป็น 38.2% จากเดิมที่ 35.0% เพื่อสะท้อน 1H21 ที่มีGPM ที่ 37.5%
อย่างไรก็ตามคาดกำไรไตรมาส 3/2564 จะหดตัวเล็กน้อยจากมาตรการเคอร์ฟิวในเขตพื้นที่สีแดงเข้มของการระบาดโควิดก่อนที่จะกลับมาฟื้นตัวในไตรมาส 4/2564 ราคาหุ้นปรับตัวลงและ underperform SET -9% ในช่วง 6เดือน จากความกังวลต่อสถานการณ์การแพร่ระบาด COVID-19 รอบที่ 3โดย 7-11 ใน 18 พื้นที่ได้ทำการปิดทำการตั้งแต่ 23.00– 04.00 น.
อย่างไรก็ตามยังคงคำแนะนำ“ซื้อ” ปัจจุบัน TACC เทรดที่ 2021E PER = 21x (-0.5SD below 5-yr average PER) โดยมองว่าราคาหุ้น TACC ไม่ควรเทรดที่ discount valuation จากกำไรที่กลับมาเติบโตดี และยังมีปัจจัยหนุนการขยายธุรกิจสู่ Tesco Lotus รวมถึงโอกาสทางธุรกิจใหม่สำหรับเครื่องดื่มกัญชง